
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-145/13.06.2022г.
ДО

ОБЩИНСКИ СЪВЕТ ЗЛАТОГРАД
 ДОКЛАДНА ЗАПИСКА

От Мирослав Митков Янчев- Кмет на Община Златоград

          
Относно: Годишен отчет и уточнен план на Инвестиционнта програма на Община Златоград за 2021 г. 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

        
Инвестиционната програма за капиталови разходи на Община Златоград за 2021г., е приета с Решение на Общински съвет № З 250 от 25.02.2021 г. на Общински съвет Златоград в размер на 9 474 201 лв.
С Постановление на Министерски съвет № 58 от 18.02.2021г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2021г. за непредвидени и/или неотложни разходи за предотвратяване, овладяване и преодоляване на последиците от бедствия на Община Златоград са предоставени по бюджета на община Златоград за „Аварийно възстановяване на подпорна стена на ул. Изгрев, от о.т. 240 до о.т. 242, между кв. 19 и кв. 27 по ПУП на с. Долен” средства в размер на  84 216 лв.  


В тази връзка и на основание чл.51, ал.2 и чл.56, ал.2 от Закона за публичните финанси е отразена промяна в бюджета на Община Златоград за 2021 г. и в Инвестиционната програма за капиталови разходи за 2021г., като във функция 02 Отбрана и сигурност; в дейност 284 Ликвидиране на последствия от стихийни бедствия, параграф  51-00 - Основен ремонт на ДМА  е включен обект „Аварийно възстановяване на подпорна стена на ул."Изгрев", от.о.т.240 до о.т.242 между кв.19 и кв.27 по ПУП на с.Долен”, на стойност 84216 лв.  с източник на финансиране- Други.
През годината Инвестиционната програма е актуализирана с Решение № 3 332 от 25.08.2021 г.; Решение № З 397 от 30.12.2021 г. и  Решение № З 398 от 30.12.2021 г. на Общински съвет Златоград. 

Към 31.12.2021г., уточнения план на Инвестиционната програма, става в размер  на 
9 764 113 лв., а  отчетените капиталови разходи  за 2021г. са общо в размер на 6 299 563лв., в т.ч.:
·          397 509 лв.  – с целева капиталова субсидия;
·           71 717 лв. – със собствени средства; 

·    565 549 лв. – със средства от източник Други, в това число преходен остатък от минали години;

·     5 264 788 лв. – със средства от Европейския съюз. 

Годишният отчет и уточнения план на Инвестиционнта програма на Община Златоград за 2021г., по обекти, функции, дейности, параграфи и източници на финансиране, е отразен в табличен вид в Приложение №1, неразделна част от информацията.


Във връзка с гореизложеното, предлагам следния проект за

РЕШЕНИЕ:

Общински съвет Златоград, на основание чл. 21, ал.1, т. 6, т. 23 и т. 24, във връзка с ал. 2 от Закона за местното самоуправление и местната администрация
РЕШИ:

Приема отчета и уточнения план за 2021г. на Инвестиционната програма  на Община Златоград за 2021 г., съгласно приложение № 1- по обекти, дейности, параграфи,  функции и източници на финансиране.
С уважение,

МИРОСЛАВ ЯНЧЕВ

Кмет на Община Златоград

Изготвил:
Инж.Светла Букова - главен експерт  КР 

Дирекция „Устройство на територията”

Съгласували:
Инж. Юли Хаджийски – главен инженер

Дирекция „Устройство на територията“

Надя Мангарудова

Директор на дирекция „ФСД, Б, ЧР и МДТ”



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

